Sebastian Bach

**Sebastian Bach** (syntyjään **Sebastian Philip Bierk**, s. 3. huhtikuuta 1968, Freeport, Bahamasaaret) on heavy metal -laulaja, joka on entinen Skid Row'n keulahahmo.

Hän on syntynyt Bahamasaarilla ja viettänyt lapsuutensa Kanadassa Ontarion  Peterboroughissa. Hän on Kanadan kansalainen. Bach muutti nimensä virallisesti Bierkistä Bachiksi, jotta se mukailisi kuuluisan säveltäjän Johann Sebastian Bachin nimeä. Sebastian on kertonut haastatteluissa: "Pohjimmiltaan etsin tyylikästä rock'n'roll -nimeä, mutta koska luovuuteni ja kekseliäisyyteni eivät riittäneet, nappasin kuuluisan säveltäjän nimen. Ja se toimi!"

## Ura

Bach oli 18-vuotias, kun hänet kutsuttiin vuonna 1987 laulamaan Skid Row -yhtyeeseen. Kitaristi Dave Sabo oli kuullut kun Bach lauloi rock-valokuvaaja Mark Weissin häissä ja lähetti hänelle nauhan yhtyeen soitosta – ja niin Bach liittyi yhtyeeseen. Vaikka yhtye nautti suurta suosiota Sebastianin ansiosta, hänet erotettiin vuonna 1996.

Erottamisen jälkeen mies perusti yhtyeen Sebastian Bach and Friends. Yhtye kasattiin myöhemmin uudelleen uudella laulajalla ja rumpalilla. Vuoden 2000 alussa Bach alkoi esiintyä Broadwayllä. Hänen rooleihinsa kuuluivat muun muassa Riff Raff The Rocky Horror Show’ssa ja päärooli Jekyll & Hydessä. Vuoden 2002 alkupuoliskolla hänestä tuli televisiokanava VH1:n isäntä ohjelmaan Forever Wild. Bach on näytellyt televisiosarjassa Gilmoren tytöt, jossa hän esitti kuvitteellisen Hep Alien yhtyeen kitaristia yhteensä 13 jaksossa vuosina 2003−2007. Bach esiintyi myös kanadalaisessa Trailer Park Boys -televisiosarjassa.
 
Vuonna 1989 Bachia arvosteltiin ankarasti: Kesken keikan lavalle heitettiin T-paita, jossa luki "AIDS: Kills Fags Dead",  muunnos sloganista "Raid: Kills Bugs Dead" – ja Bach puki paidan ylleen. Hän pyysi tekoaan myöhemmin useasti anteeksi. Bach on myös lahjoittanut rahaa AIDS:n vastaiseen työhön. Skid Row'n Dave Sabo ja Rob Affuso ovat kutsuneet tapahtunutta uransa ehkä noloimmaksi tilanteeksi. Vuonna 1990 Bach esiintyi Guns n' Rosesin ja Metallican kanssa RIP Magazinen järjestämässä tapahtumassa. Konsertin aikana artistit esittivät toistensa laulamina kappaleita, ja Bach lauloi muun muassa G'n'R:n You're Crazyn ja Axl Rose lauloi Skid Row'n Piece of Me -kappaleen.

Vuonna 2002 Bach aloitti työskentelyn Jesus Christ Superstar -näytelmässä, jossa hän näytteli menestyksekkäästi Jeesuksen roolia. Hänet kuitenkin erotettiin vuonna 2003 diivamaisen käytöksen vuoksi. Bach on tehnyt progemetalliyhtye Frameshiftin kanssa levyn *An Absence of Empathy*, joka julkaistiin huhtikuussa 2005. Sebastian Bach on esiintynyt usealla keikalla Guns N' Rosesin kanssa laulaen kappaleen "My Michelle" ja myös tuurannut Axl Rosea, kun tämä sairastui vuonna 2006 Euroopan-kiertueen viimeisellä keikalla. Bach lauloi kappaleet "Paradise City" ja "Nightrain".

Vuonna 2009 Bach aloitti kahden seuraavan sooloalbuminsa nauhoitukset. Ensimmäinen albumi on tyyliltään kantria. Toinen levy sisältää kappaleita, jotka muistuttavat Skid Row'n tuotantoa.

## Yksityiselämä
Sebastianin vanhemmat erosivat kun Bach oli 11-vuotias. Hänen isänsä oli kuvataiteilija David Bierk (1944&ndash;2002), joka on tehnyt muun muassa Skid Row'n Slave to the Grind -albumin kannen. Veli on NHL:ssäkin pelannut maalivahti Zac Bierk ja sisko näyttelijätär Dylan Bierk.

Sebastianilla ja Maria Bierkillä on kolme lasta, kaksi poikaa Paris ja London sekä tytär Sebastiana Maria Chantal (synt. 7/2007). Sebastian ja Maria avioituivat vuonna 1992 ja olivat naimisissa 18 vuotta. Sebastian ja Maria muuttivat erilleen huhtikuussa 2010 ja he yrittivät korjata välejään perheensä vuoksi. "Erimielisyytemme ovat osoittautuneet sovittamattomiksi. Vuonna 2011 lähdemme omille teillemme", Bach totesi 2010 vuoden lopulla TMZ.comille antamassaan lausunnossa.

## Yhtyeet
*Kid Wikkid
*Madam X
*Herrenvolk
*VO5
*Downtown Charlie
*Skid Row 
*Damnocracy
*Frameshift

## Sooloura
### Albumit
**[[Bring 'em Bach Alive]]* (1999)
**[[Bach 2: Basics]]* (2001)
**[[Angel Down]]* (2007)
**Kicking & Screaming* (2011)
**Abachalypse Now* (2013)
**Give ´Em Hell* (2014)
**Child Within the Man* (2024)

### DVD
* *Forever Wild*, 2004

## Lähteet